Terozki1 je coroz to wiyncyj ludzi, co im szkodzi glutyn- niy śmiōm2 jejś3 pszynicy, żyta ani jyńczmiynia4. A jak sie tak czowiek pomyśli, że te wszyske kołołcze, ciasta i kyjkse, co je robiōły5 nasze ōłmy,6 miały tyn glutyn, no to na takim fajerze7 by sie te ludzie niy pojedli. Bez8 to żech prziszoł tyż na to, co by sam wciepnōńć9 jaki recept bezglutynowy, co by mi potyn moja jedna kōmratka10 niy pedziała11,że niy ma sam dō12 ni receptōw13 na maszkyty14. Niy kołżdymu to baje15 smakować, ale taki, co by kołżdymu dogodziōł, to sie nawet jeszcze niy urodziōł- rymowanki wyszły yno bez cufal16 😉
Co potrza?
50 dkg ôbranyj17 bani
1 szklōnka ôleju
1 szklōnka brōnołtnego18 cukru
4 jajca
2 szklōnki mōnki19 ze majsu (kukurydzy)
1,5 szklōnki mōnki gryczanyj (jak mogecie jejś glutyn, to zamiast tyj mōnki mogecie dać pszynny)
1 szklōnka mlyka
3 łeżeczki sody ôczyszczōnyj
ździebko20 soli
10 dkg pokrajanych21 daktyli
10 dkg ôrzechōw
10 dkg kandyzowanyj skōrki ze apfylziny22
Joł żech sie kupiōł takoł małoł23 bania hakkaido- łona je mniyjszoł i takoł barzi pomarańczowoł- i wrajziōł24 żech jōm w całojści do bratruły25 ôzgrzōnyj na 200 stopni na 20 min. Potyn, jak już ochōdła26, to żech obroł z ni skōra (choć niyftorzi gołdajōm27, że z tyj zorty28 niy trza ji29 obiyrać), wyciepnōł ziorka30 ze środka i potar31 żech jōm na tarle32 na tych srogich33 dziōrkach. Potyn żech wloł34 tam ôlyj i żech to jeszcze posztamfowoł35. Jak to mołcie fertich36, to dejcie ôrzechy na chwila na patelnia, żeby sie trocha uprażōły. Jajca ubijcie ze cukrym, potyn wsujcie tam mōnki, ôlyj, soda, mlyko i to fajnie wymiyszejcie. Ôzgrzyjcie piec na 180 stopni, a do ciasta dejcie jeszcze te bakalie i zajś wymiyszejcie. Narychtujcie sie wiynkszoł blacha, dejcie na nia papiōr do pieczynioł, wyłōżcie na niego ciasto i wrojście do bratruły na 45-60 min. Jak sie bydzie mocno brōnołcić, to wyciōngejcie pryndzyj, niech trocha ochōdnie i… smacznego 🙂
PS Kebyjście chcieli, to po wiyrchu mogecie te ciasto posuć37 pudecukrym38.
1teraz
2mogą
3jeść
4jęczmienia
5ō- samogłoska w wymowie między o i u
6babcie
7uroczystości, imprezie
8przez
9wrzucić
10koleżanka
11powiedziała
12dla
13przepisów
14słodkości
15będzie
16przypadek
17ô=ło
18brązowego
19mąki
20troszeczkę
21pokrojonych
22pomarańczy
23taką małą
24włożyłem
25piekarnika
26ostygła
27mówią
28gatunku
29jej
30pestki
31potarłem
32tarce
33dużych
34wlałem
35utłukłem
36gotowe
37posypać
38cukrem pudrem
szl_Latn szl_Latn min_Latn ltg_Latn pol_Latn slv_Latn szl_Latn szl_Latn szl_Latn pol_Latn pol_Latn swh_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn pol_Latn hau_Latn srd_Latn pol_Latn pol_Latn bos_Latn pol_Latn pol_Latn pol_Latn pol_Latn pol_Latn pol_Latn scn_Latn pol_Latn pol_Latn nob_Latn pol_Latn vie_Latn pol_Latn pol_Latn pol_Latn cym_Latn pol_Latn pol_Latn slk_Latn ron_Latn szl_Latn fur_Latn pol_Latn pol_Latn pol_Latn pol_Latn grn_Latn slk_Latn